[image: ]
Crikvenica, 7.5.2019.
MEDIJI

PREDMET: POZIV NA ISPRAĆAJ MARIJA ZUBČIĆA I TIMA NA PROJEKT „HRVATSKA – biciklistički raj s Marijem Zubčićem uz podršku GIANT Hrvatska“, daje se

Pozivamo Vas na izjave za novinare i ispraćaj Marija Zubčića i pretećeg tima na projekt „HRVATSKA – biciklistički raj s Marijem Zubčićem uz podršku GIANT Hrvatska“ u srijedu, 8.5.2019. u 13:00 sati na Trg Stjepana Radića u Crikvenici.

Izjave će dati:
· Mario Zubčić, biciklist
· Damir Rukavina, gradonačelnik Grada Crikvenice
· Marijana Biondić, direktorica Turističke zajednice Grada Crikvenice
· Igor Uremović, direktor Vodovod Žrnovnica d.o.o.
· Jevgenij Prpić, direktor Murvica d.o.o.
· Lovorko Gržac, direktor Eko Murvica d.o.o.
· dr.sc. Žarko Stilin, organizator projekta i direktor aha marketing d.o.o.

Izuzev Zubčića i Stilina, tim projekta čine – Antić Ivan, predsjednik Udruge AHA, Antić Milivoj, vozač i ciklomehaničar, Ivčić Davor, vozač i planer ruta, Krpan Boris, dizajn, Marković Karlo, snimanje projekta, Mastrović Jan, fotografiranje projekta, Mataija Miljenka, administracija projekta, Udović Dino, odnosi s javnošću projekta.

INFOrmacije o projektu se nalaze na web stranici:
www.cycling.aha.hr,
a na Flicker profilu možete pronaći fotografije visoke kvalitete:
https://www.flickr.com/photos/128837625@N06/albums/72157705998613701,
dok ćemo na Facebook pageu objavljivati kreteanje biciklista:
https://www.facebook.com/CCPwithMarioZubcic/?modal=admin_todo_tour. 
INFOrmacije o projektu se nalaze u nastavku dokumenta, a sve dodatne informacije možete dobiti na marketing@aha.hr ili 091/7639776.

„HRVATSKA – biciklistički raj s Marijem Zubčićem uz podršku GIANT Hrvatska“ (CROATIA – cycling paradise with Mario Zubčić powered by GIANT Croatia) nacionalni je projekt bivšega hrvatskoga Mountain bike reprezentativca Marija Zubčića i Biciklističkoga kluba Crikvenica te Udruge AHA! i marketinške agencije aha marketing d.o.o., kojim se promoviraju Hrvatska kao cikloturistička destinacija primamljiva sve većem broju turista koje privlači specifični oblik turizma soft adventure, vrijednosti koje promovira i zastupa Europska unija, očuvanje prirode – ekologija te zdrav, aktivan način života i sigurnost u prometu.
 
Vožnja započinje 9. svibnja 2019. (Dan Europe) i smještena je u PPS razdoblje (predsezona). Obuhvaća 9 etapa kojima će se biciklom spojiti 4 krajnje zemljopisne točke Republike Hrvatske (južna: rt Oštra – poluotok Prevlaka; zapadna: rt Lako kod Bašanije – svjetionik Savudrija; sjeverna: Žabnik – dio Svetoga Martina na Muri; istočna: Rađevac – dio Iloka) i obići sve županije, 4 nacionalna i 5 parkova prirode kako bi se prikazale ljepote, raznolikost i posebnosti Hrvatske iz biciklističke perspektive.

Rute su koncipirane na način da se prosječno prolazi 230 kilometara:
Ruta 1 	uz podršku hotelskoga poduzeća Valamar povezuje najjužniju točku Hrvatske rt Oštro – poluotok Prevlaka, preko dubrovačkoga Straduna i uz posjet ACI marini Veljko Barbieri u Slanome s Makarskom rivijerom,
Ruta 2	uz podršku hotelskoga poduzeća Valamar povezuje vrh Parka prirode Biokovo – sv. Jure, kroz Omiš, uz posjet ACI marinama Split i Trogir i trogirskomu hotelu Tragos s gradom Kninom, odnosno Kninskom tvrđavom,
Ruta 3	uz podršku Adriatic Croatia International Cluba povezuje Kninsku tvrđavu, kroz Nacionalni park Krku, uz posjet ACI marinama Skradin i Vodice te Općini Pirovac s Nacionalnim parkom Paklenica u Starigradu Paklenici,
Ruta 4	uz podršku gradova Crikvenice i Rijeke povezuje vrh Zavižan, odnosno Nacionalni park Sjeverni Velebit i Park prirode Velebit s gradovima Crikvenicom i Rijekom, uz posjet ACI marini Opatija s Rapcem,
Ruta 5	uz podršku hotelskoga poduzeća Valamar povezuje vrh Učke, odnosno Park prirode Učka, preko Buzeta, uz posjetu ACI marinama Pula i Rovinj s najzapadnijom točkom Hrvatske rt Lako kod Bašanije – svjetionik Savudrija,
Ruta 6	uz podršku Primorsko-goranske županije i Turističke zajednice Kvarnera povezuje vrh Radeševa na Platku, odnosno Nacionalni park Risnjak, kroz Delnice i Karlovac s Parkom prirode Lonjsko polje,
Ruta 7	uz podršku turističkih zajednica Sveti Martin na Muri i Sveti Ivan Zelina povezuje Zagreb s najsjevernijom točkom Hrvatske Žabnik – dio Svetog Martina na Muri, prolazeći kroz Sveti Ivan Zelinu, Koprivnicu, Varaždin i Čakovec,
Ruta 8	uz podršku Požeško-slavonske županije i Turističke zajednice Brodsko-posavske županije povezuje Đurđevac, kroz Viroviticu, Park prirode Papuk, Daruvar i Požegu sa Slavonskim Brodom,
Ruta 9	uz podršku Osječko-baranjske županije posvećeno Vukovaru povezuje Baranju, preko Belišća, Osijeka, Đakova, Vinkovaca s Vukovarom i najistočnijom točkom Hrvatske u Iloku. 
Ova je ruta posvećena gradu Vukovaru, do kojeg je Mario Zubčić 2010. godine vozio 22 sata spojivši Crikvenicu i Vukovar. Kako je tada, 2010. Godine, zasadio čempres kod Spomen-doma Ovčara, tako će i u sklopu ovoga projekta u suradnji s Društvom logoraša srpskih koncentracijskih logora biti zasađen čempres kod spomen-doma.

Projekt je dobio pokroviteljstvo predsjednice Republike Hrvatske Kolinde Grabar Kitarović, ministra mora, prometa i infrastrukture Olega Butkovića, ministra zaštite okoliša i energetike dr. sc. Tomislava Ćorića, ministra turizma Garija Cappellija, ministra zdravstva prof. dr. sc. Milana Kujundžića, direktora Glavnoga ureda Hrvatske turističke zajednice Kristjana Staničića, državne tajnice Središnjega državnoga ureda za šport Janice Kostelić te potpredsjednika Hrvatske gospodarske komore prof. dr. sc. Dragana Kovačevića. 

Datum početka vožnje, duljina od 2020 kilometara te godina uoči 2020. asociraju na predsjedanje Hrvatske Europskom unijom u prvoj polovici 2020. godine i projekt Europske prijestolnice kulture „Rijeka 2020“, a marketinškim će se aktivnostima skrenuti pozornost na vrijednosti koje promovira i zastupa Europska unija.
Ostali ciljevi projekta su: marketinška promocija cikloturističke ponude (stvaranje novih proizvoda u pred i post sezoni, Bike & bed standard, biciklističke manifestacije, Bike share sustav...) i opće turističke ponude, brendiranje Hrvatske kao poželjne i zanimljive cikloturističke destinacije, edukacija raznih ciljnih skupina o potrebi bavljenja sportom, važnosti zdravog načina života i ekologiji, podizanje svijesti o problematici sigurnosti prometa, promocija vrijednosti koje zastupa Europska unija, osvještavanje potrebe za prilagodbom koridora glavnih državnih biciklističkih ruta i povezivanjem s EuroVelo rutama te za zaštitom okoliša.

Ciljne skupine projekta su biciklisti rekreativci i pasionirani biciklisti te mladi (učenici i studenti).

